open-index/open-wikipedia-markdown huggingface dataset:
Axel Kurck

**Axel Kurck** eli **Aksel(i) Kurki** (1555 – 30. toukokuuta 1630, Nakkila) oli suomalainen ylhäisaateliin kuulunut sotapäällikkö, joka oli Suomen sotaväen ylipäällikkönä 1598–1599. Hänen isänsä oli valtaneuvos Jöns Knuutinpoika Kurki (noin 1502 – noin 1577) ja veli Knut Jönsson till Laukko; Kurck-nimi otettiin käyttöön 1570–1580-luvuilla. Axel Kurck tuli 1587 Ylä-Satakunnan ja 1590 Vehmaan kihlakunnan tuomariksi. Vuonna 1593 hänet nimitettiin Narvan linnan päälliköksi ja alueen käskynhaltijaksi.

Nuijasodan alkuvaiheessa Kurck kannatti Klaus Flemingiä ja löi ratsumiesjoukon päällikkönä Pentti Poutun johtamat nuijamiehet Ulvilan taistelussa 1596. Hän pystyi myös hajottamaan omaa Anolan kartanoa Ulvilassa uhanneen nuijamiesjoukon. Klaus Flemingin kuoltua 1597 Sigismund nimitti Kurckin seuraavana vuonna Suomen sotaväen ylipäälliköksi Arvid Stålarmin ollessa käskynhaltijana.

Kurck joutui Marttilan taistelussa tappiolle Kaarle-herttuaa vastaan ja oli pakotettu peräytymään Viipuriin, jossa jäi vangiksi. Turussa pidetyssä oikeudenkäynnissä Kurck tuomittiin kuolemaan, mutta poliittisista syistä hän vältti Turun verilöylyn. Hänet vietiin vangittuna Ruotsiin, jossa hän sai uudelleen kuolemantuomion. Suomen aateliston anomuksesta Gripsholmin linnassa vankina ollut Kurck armahdettiin 1602, mutta Kaarlen luottamusta hän ei koskaan pystynyt saavuttamaan. Hänet nimitettiin kuitenkin Suomen sota-asioista vastaavaksi ”ylisotaeverstiksi” (). Sota Venäjää vastaan syttyi 1609 ja Kurck määrättiin sotaneuvoksena Jakob De la Gardien avuksi. Novgorodissa Kurck kuitenkin sairastui ja joutui palaamaan takaisin. 

Elämänsä loppuvaiheen Kurck eli Anolassa tehden sukututkimusta Suomen aatelistosta. Hänet on haudattu Ulvilan kirkkoon. Kurckin hautapaasi on nähtävillä kirkon asehuoneessa.

## Lähteet
* *Otavan iso tietosanakirja,* Otava 1960–1965.
* *Uusi tietosanakirja,* Tietosanakirja oy 1960–1966.

### Viitteet

## Aiheesta muualla
*
Eetu Viitala

**Eetu Jalmari Viitala** (s. 27. maaliskuuta 1987 Kuortane) on suomalainen pituushyppääjä. Hän edustaa Kuortaneen Kuntoa ja häntä valmentaa Mauri Viitala. Aiemmin häntä ovat valmentaneet Erik Gustafsson ja Antti Haapakoski.

Viitala saavutti pronssia Kalevan kisoissa 2006 myötätuulituloksella 761 cm. Nuorten sarjoissa hän voitti Suomen mestaruuksia pituushypyn lisäksi kolmiloikassa ja sisäradoilla 60 metrin juoksussa. Hän on edustanut Suomea nuorten maaotteluissa. Vuonna 2013 hän saavutti sisäratojen SM-pronssia tuloksella 759 cm.

Viitala on opiskellut yleisurheilustipendiaattina Yhdysvalloissa, Idahon pääkaupungissa Boisessa. Hän opiskeli Boisen osavaltionyliopistossa kansainvälistä liiketoimintaa.

## Henkilökohtaiset ennätykset
### Ulkoradat

### Sisäradat

## Lähteet
*
### Viitteet
Ladispoli

**Ladispoli** on kaupunki Italiassa, Rooman metropolikaupungissa Latiumin alueella. Kaupungissa on runsaat 40&nbsp;000 asukasta. Se sijaitsee Tyrrhenanmeren rannalla.

## Historiaa
Ladispolin alueella sijaitsi aikoinaan Alsium, etruskien satamakaupunki. Kaupunki tuhoutui goottisodassa 500-luvulla. Myöhemmin alueelle perustettiin Palon linna. Nykyinen Ladispoli perustettiin 1888.

## Lähteet

## Aiheesta muualla

* http://www.comune.ladispoli.roma.it/
Kalle Jokinen

**Kalle Jokinen** on seuraavien henkilöiden nimi:

* Kalle Jokinen (s. 1961), kokoomuslainen poliitikko, kansanedustaja vuodesta 2009
* Kalle Jokinen (1900–1965), sosiaalidemokraattinen poliitikko, kansanedustaja 1936–1958
* Kalle Jokinen, muusikko, Maria Gasolinan kitaristi
Johan Storjohann

**Johan Cordt Harmens Storjohann** (15. elokuuta 1832 Bergen – 23. huhtikuuta 1914 Kristiania) oli norjalainen pappi. 

Hänen Skotlannin matkansa jälkeen hän perusti *Forenigen til evangeliets forkyndelse for skandinaviske sjømænd i fremmede havne* vuonna 1864. Vuonna 1866 tämä sai myös Ruotsissa vastineensa. Storjohannilla myös oli suuri osa Suomen merimieslähetysseuran perustamisessa.

Hänet on haudattu Vår Frelsers gravlundiin Osloon.

## Lähteet
* Nordisk Familjebok
Jan Hrdina

**Jan Hrdina** (s. 5. helmikuuta 1976 Hradec Králové, Tšekkoslovakia) on tšekkiläinen uransa lopettanut jääkiekkoilija. Hän on pelannut urallaan 513 NHL-ottelua tehoin 101+196=297. Hrdina kykeni pelaamaan kaikkia hyökkääjän rooleja. Hänen vahvuudet olivat aloittamisessa ja alivoimapelaamisessa.
## Ura
Hrdina on kotikaupunkinsa joukkueen HC Hradec Královén kasvatti. Hän pelasi kauden 1993–1994 pääsarjassa kasvattajaseuransa riveissä ja pelasi kauden jälkeen myös alle 18-vuotiaiden EM-kisoissa voittaen pronssia. Seuraavaksi kaudeksi Hrdina siirtyi Kanadan juniorisarjaan, WHL:ään. Ensimmäisen WHL-kautensa jälkeen Pittsburgh Penguins varasi Hrdinan viidennellä kierroksella . Päättyneellä WHL-kaudella 1994–1995 hän teki 100 pistettä runkosarjassa ollen liigan pistepörssin kahdestoista Swift Current Broncosin Paul Vincentin kanssa. Kevääseen 1998 asti Hrdina pelasi WHL:ssä, IHL:ssä ja AHL:ssä.

Hrdina pelasi ensimmäiset NHL-ottelunsa kaudella 1998–1999. Hän teki Pittsburgh Penguinsin paidassa 42 pistettä. Kaudella 2001–2002 Hrdina teki NHL:n yhden kauden piste-ennätyksensä, 57 pistettä. Pittsburghissa Hrdina pelasi samassa ketjussa Jaromír Jágrin ja Mario Lemieux’n kanssa. Kaudella 2002–2003 hänet kaupattiin Francois Lerouxin kanssa Pittsburghista Phoenix Coyotesiin. Vaihdossa Penguins sai Ramzi Abidin, Dan Fochtin ja Guillaume Lefebvren. Seuraavalla kaudella Hrdina siirtyi New Jersey Devilsiin ja Coyotes sai kaupassa Michael Ruppin. Työsulkukaudella 2004–2005 Hrdina pelasi HC Kladnossa. Seuraavan kauden hän pelasi taas NHL:ssä, Columbus Blue Jacketsissa.

Kauden 2006–2007 alussa Hrdina siirtyi kuukaudeksi SM-liigan HIFK:hon tuuraamaan loukkaantunutta Steve Guollaa. Loppukauden hän pelasi Elitserien-seura HV71:ssä. Suomessa Hrdina pelasi myös TPS:ssä ennen kautta 2007–2008. Hän pelasi SM-liigassa kolmen viikon ajan verotussyistä ja palasi sen jälkeen HV71:een, jossa voitti Elitserienin mestaruuden. Hrdina oli Elitserienin 11. paras pistemies tehoilla 18+24=42. Hän oli sekä kaudella 2006–2007 (62,6 %) että 2007–2008 (61,5 %) Elitserienin paras aloittaja. Hrdina jatkoi HV71:ssä vielä kaudella 2008–2009, jolloin pelasi loukkaantumisen takia vain kolme ottelua. Kausi jäi hänelle uran viimeiseksi ja Hrdina lopetti uransa.
## Maajoukkue
Vuonna 2002 Hrdina pelasi MM-kilpailuissa ja Salt Lake Cityn olympialaisissa. Hän pelasi myös alle 20-vuotiaiden MM-kilpailuissa 1995 ja alle 18-vuotiaiden EM-kilpailuissa 1994, jolloin Hrdina voitti pronssia.
## Tilastot

## Lähteet
*
*
*
*
*
Luettelo vuoden 1970 miehittämättömistä avaruuslennoista

Vuonna 1970 tehtiin noin sata satelliitin tai avaruusluotaimen laukaisua. Japani, Kiina ja Eurooppa ottivat Yhdysvaltain ja Neuvostoliiton ohella osaa toimintaan.

## Onnistuneet laukaisut

## Epäonnistuneet laukaisut
* 30.1.1970, Kosmos (323a) (DS-P1-I #7), Kosmos-2, Plesetsk 
* 6.2.1970, Kosmos (323b) (E-8-5), Proton-K Blok-D, Baikonur
* 16.2.1970, Luna (16c)-kuuluotain, Proton-K, Baikonur
* 22.5.1970, Kosmos (346) (DS-P1-Yu #32) Kosmos-2, Plesetsk
* 12.6.1970, STV 3, Europa-1, Woomera 
* 27.6.1970 |Kosmos (352) (Strela-2M #1) Kosmos-3M, Plesetsk
* 21.7.1970, Kosmos (354) (Zenit-4 #(72)), Voskhod, Plesetsk
* 2.9.1970, Orba (X 2) R-2 Instrument Package, Black Arrow, Woomera. Lieneekö satelliitti vai luotaisraketti? 
* 25.9.1970, SS (1), M-4S, Ka, Japani
* 30.11.1970, OAO B, Atlas-SLV3C, Centaur-D, Cape Canaveral 
* 23.12.1970, Kosmos (390) (DS-P1-M #1), Kosmos-3M, Plesetsk 

## Aiheesta muualla
*'''Güntherin avaruussivun Chronology-kohdasta laukaisujen historia - vuosi 2009''' (päälähde)
*Russian Space Web - kronologia - vuosi 1970
*Space.comin vuoden 1970 laukaisulista
*Jonathan McDowellin avaruussivusto 
*ESAn tieteelliset avaruuslennot 
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
*Venäjän kuulennot
Luettelo vuoden 1972 miehittämättömistä avaruuslennoista

1972 tehtiin noin sata miehittämättömän avaruusaluksen laukaisua.

## Onnistuneet laukaisut

## Epäonnistuneet laukaisut
* 25.4.1972 Kosmos (488) (DS-P1-Yu #54), Kosmos-2, Plesetsk 
* 20.5.1972 KH-8A 13 tiedustelusatelliitti, NRO, Yhdysvallat, Titan-3(24)B Agena-D Vandenberg 
* 29.7.1972 Saljut (2) (DOS 2) avaruusasema, Proton-K, Baikonur
* 2.9.1972 Kosmos (518) (Zenit-4M #(39), Rotor #(39)), Voskhod, Plesetsk
* 17.10.1972 Kosmos (525) (Strela-2M #6), Kosmos-3M, Plesetsk
* 23.12.1972 L2 #1 ja L3 Model #4, N1-kantoraketti, Baikonur 
* 16.02.72 Jumpseat 2 Titan-3(33)B Agena-D, Vandenbergin lentotukikohta

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto 
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Kalle Jokinen (kokoomuslainen poliitikko)

**Kalle Johannes Jokinen** (s. 7. elokuuta 1961 Koski Hl.) on suomalainen poliitikko. Hän on toiminut kokoomuksen kansanedustajana vuosina 2009–2023 ja Orimattilan kaupunginvaltuuston jäsenenä vuodesta 2001. Kalle Jokinen oli kokoomuksen eduskuntaryhmän puheenjohtaja vuosina 2016–2019. 

## Elämä ja ura
Jokinen valmistui ylioppilaaksi Lammin lukiosta 1980 ja suoritti Poliisikoulussa poliisikokelaskurssin 1982 ja poliisimiehistön virkatutkinnon 1984. Poliisialipäällystön virkatutkinnon hän suoritti vuonna 1997. Jokinen on työskennellyt poliisina Helsingin (1982–1989), Lahden (1989–1990), Orimattilan (1995–2008) ja Päijät-Hämeen (vuodesta 2009) poliisilaitoksilla. Vuosina 1990–1995 hän työskenteli teknisten töiden ja liikunnan opettajana Orimattilassa.

Jokinen valittiin ensimmäisen kerran Orimattilan valtuustoon kunnallisvaaleissa 2000, joissa hän sai 191 ääntä ja oli kaupungin ääniharava. Kunnallisvaaleissa 2004 hän sai 205 ääntä, vuoden 2008 vaaleissa 281 ääntä ja vuoden 2012 vaaleissa 272 ääntä. Vuosina 2003–2004 ja 2007–2008 Jokinen toimi kaupunginhallituksen puheenjohtajana ja vuosina 2009–2012 kaupunginvaltuuston puheenjohtajana. Vuosina 2004–2008 hän oli Hämeen Kokoomuksen piirihallituksen puheenjohtaja.

Jokinen oli ehdolla eduskuntavaaleissa 2007, joissa hän sai 4&nbsp;283 ääntä Hämeen vaalipiirissä, viidenneksi eniten vaalipiirin kokoomusehdokkaista. Syyskuussa 2009 kansanedustaja Jari Koskisesta tuli Euroopan jälleenrakennus- ja kehityspankin johtokunnan jäsen ja Jokinen nousi varasijalta eduskuntaan. Hänet valittiin jatkokaudelle vuoden 2011 vaaleissa, joissa hän oli vaalipiirinsä kolmanneksi eniten ääniä saanut kokoomusehdokas 5&nbsp;271 äänellä. Vuoden 2015 eduskuntavaaleissa Jokinen sai vaalitukea Salpausselän Rakentajat -yhtiöltä eikä ilmoittanut summaa Valtiontalouden tarkastusvirastolle kolmeen vuoteen. Hän sanoi, että rahat olivat menneet vahingossa hänen henkilökohtaiselle tililleen.

Eduskunnassa Jokinen on valtiovarainvaliokunnan jäsen ja sen liikennejaoston puheenjohtaja vuodesta 2015. Hän on myös Yleisradion hallintoneuvoston jäsen (2011–) ja varapuheenjohtaja (2015–). Jokinen toimi aiemmin liikenne- ja viestintävaliokunnan jäsenenä (2009–2015) ja puheenjohtajana (2012–2015) sekä jäsenenä lakivaliokunnassa (2009–2011), perustuslakivaliokunnassa (2011–2012) ja tulevaisuusvaliokunnassa (2012–2015). 

## Näkemykset
### Seksuaali- ja sukupuolipolitiikka
Jokinen äänesti eduskunnassa sukupuolineutraalia avioliittolakia vastaan marraskuussa 2014.

## Yksityiselämä

Jokinen on naimisissa ja hänellä on kaksi lasta.

## Lähteet

## Aiheesta muualla
*
*Kalle Jokisen verkkosivut
Asdrúbal Fontes Bayardo

**Azdrúbal Esteban Fontes Bayardo** (26. joulukuuta 1922 Pan de Azúcar Maldonado – 9. heinäkuuta 2006 Montevideo) oli uruguaylainen F1-kuljettaja. 

## Ura
### Etelä-Amerikan formulasarjat
Ennen F1-uraansa Bayardo kilpaili Argentiinan Formula Libre -sarjassa, ja onnistui voittamaan Montevideon El Pinarin radalla järjestetyn kilpailun vuonna 1956 ja Interlagosissa 1957.

### Formula 1
Bayardo osallistui yhteen F1-osakilpailuun kaudella 1959, Ranskan GP:hen. Hän kuitenkin karsiutui eikä päässyt starttaamaan kilpailuun.

## Lähteet
Medios Larissalainen

**Medios Oksythemiksen poika Larissalainen** (myös Medeios) oli thessalialainen sotilas, joka oli Aleksanteri Suuren lähipiirin jäsen. Medeios seurasi Aleksanterin sotaretken mukana alusta saakka. Hänen ei tiedetä johtaneen joukkoja ja hänet mainitaan ensimmäisen kerran triearkkina Induksella. Medeios mainitaan lähteissä Aleksanterin imartelijana ja Antipatroksen pojan Iolaan rakastajana. Aleksanteri Suuri sairastui sen jälkeen, kun hän oli osallistunut Medeioksen järjestämiin juhliin. Medeiosta syytettiin myöhemmin Aleksanterin myrkyttämisestä.  

Aleksanterin kuoleman jälkeen Medios kannatti aluksi Perdikkasta, mutta siirtyi pian Antigonoksen leiriin. Hän toimi muun muassa Antigonoksen laivastonpäällikkönä. 

## Lähteet
* 

### Viitteet
Amstel (olut)

**Amstel** on hollantilainen olutmerkki, jonka omistaa Heineken International.

## Historia
Amstel aloitti itsenäisenä panimona Amstel-joen varressa Amsterdamissa vuonna 1870. Sen perustivat Charles de Pesters ja Johannes van Marwijk Kooy. Heineken osti sen vuonna 1968. Vuonna 1982 oluen valmistus siirrettiin Heinekenin suurempien tuotantolaitosten yhteyteen Zoeterwoudeen, Etelä-Hollantiin.

## Tuotteet
Heineken International valmistaa useita Amstel-merkkisiä lager-oluita.

* Amstel Lager – lager-olut
* Amstel Light – matala-alkoholipitoinen lager-olut
* Amstel Free – alkoholiton lager-olut
* Amstel Pulse – matala-alkoholipitoinen lager-olut

## Lähteet

## Aiheesta muualla
Peter Schaefer

**Peter Schaefer** (s. 12. heinäkuuta 1977 Yellow Grass, Saskatchewan, Kanada) on kanadalainen uransa lopettanut jääkiekkoilija. Schaefer pelasi NHL:ssä yhteensä 572 runkosarjaottelua tehoin 99+162=261. Hänen yhden kauden piste-ennätyksensä NHL:ssä on 50 pistettä kaudelta 2005–2006. Schaefer oli nopea puolustava hyökkääjä ja erinomainen alivoimapelaaja.

## Ura
Schaefer pelasi neljä kautta WHL-joukkue Brandon Wheat Kingsissä vuodet 1993-1997. Vancouver Canucks varasi Schaeferin kolmannella kierroksella vuonna . Kaudella 1995–1996 hän voitti Canadian Hockey Leaguen mestaruuden. Kaudella 1996–1997 Schaefer pelasi myös viisi ottelua AHL-joukkue Syracuse Crunchissa. Hänet valittiin myös WHL:än All-Stars -kentälliseen ja pelasi alle 20-vuotiaiden MM-kisoissa 1997.

Kaudella 1997–1998 Schaefer pelasi enimmäkseen AHL-seura Syracuse Crunchissa ja hän pelasi myös 25 NHL-ottelua Vancouver Canucksissa. Seuraava kausi oli Schaeferille ensimmäinen NHL:ssä. Hän pelasi myös MM-kisoissa keväällä 2000.

Schaefer tuli tutuksi myös Suomessa pelatessaan jääkiekon SM-liigaa TPS:ssä kaudella 2001–2002, kun ei saanut Vancouver Canucksin kanssa sopimusta aikaan. Hän keräsi 33 pelaamassaan ottelussa tehot 16+15=31. Kauden aikana hän sai myös kahdeksan ottelun pelikiellon HIFK:n Riku-Petteri Lehtoseen kohdistuneesta kyynärpäätaklauksesta. Kauden jälkeen Schaefer pelasi myös MM-kisoissa 2002.

Kaudella 2002–2003 Schaefer palasi NHL:ään pelaamaan Ottawa Senatorsiin. Siirtyessään Ottawaan Vancouver sai vaihtokaupassa suomalaispuolustaja Sami Salon. Työsulkukaudella 2004–2005 Schaefer pelasi Hockey Club Bolzano-Bozenissa, Italian Serie A:ssa. Kaudeksi 2007-2008 Peter Schaefer siirtyi Boston Bruinsiin vaihtokaupassa Shean Donovaniin. Kaudella 2008-2009 Schaefer pelasi ainoastaan Bostonin farmijoukkueessa, Providence Bruinsissa.

Schaefer oli kokonaan pelaamatta kauden 2009–2010. Hän palasi syyskuussa 2010 Vancouver Canucksiin ja joukkueesta pelipaikkaa try-outin kautta. Schaefer sai lokakuussa kevääseen 2011 ulottuvan jatkosopimuksen. Hän siirtyi kuitenkin tammikuussa 2011 Saksan DEL-liigan ERC Ingolstadtiin, jossa pelasi loppukauden.
## Muuta
Peterin kolme vuotta nuorempi pikkuveli Nolan Schaefer on myös entinen jääkiekkoilija.

## Tilastot

## Aiheesta muualla
*
*
*
*
*
Yle Tiede

**Yle Tiede** on Yleisradion tarjoama vuonna 2007 perustettu verkkopalvelu. Yle Tiede kuuluu Ylen sisältöopasperheeseen, jonka muita jäseniä ovat mm. Aivonarikka, Kulttuurikunto, A-tuubi, Oppiminen, Olotila ja Lapset.

Tieteen sivustolla voi lukea tiedeuutiset ja seurata Ylen tiedetarjontaa televisiossa, radiossa ja verkossa. Tarjolla on myös linkkejä Ylen Elävän arkiston tiedemateriaaleihin ja Yle Areenassa katsottavissa ja kuunneltavissa oleviin tiedeohjelmiin.

## Aiheesta muualla
* http://blogit.yle.fi/tiedeprisma
Frantic (kappale)

**Frantic** on yhdysvaltalaisen heavy metal -yhtye Metallican single bändin albumilta *[[St. Anger]]*. "Frantic" kertoo yhtyeen ongelmista äänittäessä *St. Anger* -albumia. Singlestä julkaistiin peräti 11 eri versiota eri puolille maailmaa. Kappaleesta julkaistiin myös musiikkivideo, joka sai ensi-iltansa elokuussa 2003.
Kappale on myös mukana Guitar Hero: Metallica pelissä.
## Singlet
### CD Single #1
#"Frantic" - 5:50
#"Blackened" - (live) - 6:37
#"Harvester of Sorrow" - (live) - 6:41
#"Frantic" - musiikkivideo

### CD Single #2
#"Frantic" - 5:50
#"No Remorse" - (live) - 5:16
#"Welcome Home (Sanitarium)" - (live) - 6:40

### CD Single #3
#"Frantic" - 5:50
#"No Remorse" - (live) - 5:16

### Belgia/Alankomaat
#"Frantic" - 5:50
#"Harvester of Sorrow" - (live)
#"Welcome Home (Sanitarium)" - (live)
#"No Remorse" - (live)

### Espanja/Portugali
#"Frantic" - 5:50
#"Harvester of Sorrow" - (live)
#"Welcome Home (Sanitarium)" - (live)
#"No Remorse" - (live)

### Italia
#"Frantic" - 5:50
#"Blackened" - (live) - 7:02
#"Harvester of Sorrow" - (live) - 6:33
#"Welcome Home (Sanitarium)" - (live) - 7:18
#"No Remorse" - (live) - 5:29

### Skandinavia
#"Frantic" - 5:50
#"Blackened" - (live) - 8:02
#"Harvester of Sorrow" - (live) - 7:06
#"Welcome Home (Sanitarium)" - (live) - 6:49
#"No Remorse" - (live) - 5:33

### Saksa
#"Frantic" - 5:50
#"Harvester of Sorrow" - (live) - 6:49
#"Welcome Home (Sanitarium)" - (live) - 6:58

### Ranska
#"Frantic" - 5:50
#"Blackened" - (live)
#"Harvester of Sorrow" - (live)
#"Welcome Home (Sanitarium)" - (live)

### Japani - EP
#"Frantic" - 5:50
#"Blackened" - (live) - 6:37
#"Harvester of Sorrow" - (live) - 6:41
#"Welcome Home (Sanitarium)" - (live) - 6:40
#"No Remorse" - (live) - 5:16

### 12" Vinyyli
#"Frantic" - 5:50
#"Frantic" - (remix) - 6:51

## Kokoonpano
* James Hetfield – kitara, laulu
* Kirk Hammett – kitara, taustalaulu
* Bob Rock – bassokitara
* Lars Ulrich – rummut

## Lähteet
Waurio

**Waurio** on vuonna 2002 perustettu helsinkiläinen suomirockyhtye. Yhtye toimi aktiivisena vuosina 2002–2010. Waurion menestynein kappale on "Menneet on päivät", joka nousi parhaimmillaan YleX:n Himotuimmat -listan sijalle 10 (viikko 6/2008). Kappaleesta tehty musiikkivideo voitti myös The Voicen järjestämän Garage Countdown -musiikkivideokilpailun vuonna 2009. Voiton myötä Waurio oli mukana *[[Livenä vieraissa 2]]* -levyllä, jossa yhtye coveroi Egotrippiä.

Waurio soitti toistaiseksi viimeisen keikkansa ravintola Villissä Wäinössä Helsingissä 14. lokakuuta 2010.

## Jäsenet
Wauriossa soittivat:

* Sakari Toivakainen (kitara)
* Hannu-Matias Nurmi (laulu)
* Timo Saloranta (kitara)
* Lauri Konttori (koskettimet, laulu)
* Pekka Peura (basso)
* Petteri Andersin (rummut)

### Entiset jäsenet
Wauriossa vuosien varrella ehtivät soittaa:

* Tuomas Mattila (basso)
* Tuomas Laivaara (rummut)

## Diskografia
### Albumit
* Joka Toinen (2006)

### Singlet ja EP:t
* Olla mitä vaan (2024)
* Satamaton EP (2023)
* Pitkään aikaan vihainen (2023)
* Hämärän hetkellä (2022)
* Unelmien maa EP (2009)
* Menneet on päivät EP (2007)
*Yölento EP (2007 | 2021)
*Holmenkollen (2005)
*Lämmittelysuoja EP (2004)
*Waurio EP (2004)
*Tulessa EP (2003)
*Joulu EP (2002)
*Hengenvaara EP (2002)

### Muut
* Livenä vieraissa 2 (2009)

## Lähteet
El Bombaso

__NOTOC__
**El Bombaso** on suomalaisen reggaeton-artisti Norlanin toinen studioalbumi. Albumi julkaistiin 12. syyskuuta 2008. Albumin single "Sauna Caliente" julkaistiin 13. kesäkuuta ja se sijoittui heti ensimmäisellä viikollaan Suomen virallisen singlelistan 2. sijalle. Single pysyi sijallaan useita viikkoja, ja kappale nousi myös NRJ:n top10-listan huipulle. Albumilla vierailevat mm. yhdysvaltalainen Kool Keith, Denis Def Martinez sekä Poc Dawone- nimiset artistit, sekä kuubalainen hip hop pioneeri Papo Record.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

Kappale "DJ" sisältää samplen Technotronicin "Pump Up the Jam" -kappaleesta.

## Arvostelut
* Desibeli.net: 

## Lähteet
El Misionario

__NOTOC__
**El Misionario** on suomalaisen reggaeton-artisti Norlanin ensimmäinen studioalbumi. Albumin julkaisi Lejal Genes vuonna 2007.

## Kappaleet
# 
# 
# 
# 
# 
# 
# 
# 
# 
# 
# 
# 
# 
#
Matjaž Smodiš

**Matjaž Smodiš** (s. 13. joulukuuta 1979 Trbovlje) on slovenialainen ammattilaisuransa lopettanut koripalloilija.

## Ura
Smodiš syntyi Trbovljessa, mutta muutti pian syntymänsä jälkeen Novo mestoon. Koulussa hänet tutustutettiin yleisurheiluun ja hän voittikin monta mitalia koulun mestaruuskisoissa. Vasta 10-vuotiaana hänet tutustutettiin koripalloon, jolloin hän rakastui lajiin. Smodiš siirtyi pelaamaan KK Krkaan ja 15-vuotiaana hän pääsi pelaamaan edustusjoukkueeseen. Kausi 1999-2000 oli hänen viimeisensä Sloveniassa ja samalla hän voitti Slovenian mestaruuden.

Kauden jälkeen Smodiš siirtyi Virtus Bolognaan, jossa hän voitti ensimmäisen Euroliiga-mestaruutensa. Kun joukkue voitti myös Italian-mestaruuden sekä Italian cupin, saavutti Smodiš ensimmäisen tripla-mestaruutensa. Kaudella 2001–2002 joukkue pääsi Euroliigan finaaliin saakka, mutta silloin Panathinaikos BC oli parempi. Kolmen Virtus-kauden jälkeen hän siirtyi Climamio Bolognaan. Climamio eteni Euroliigan loppuotteluun kaudella 2004–2005, mutta hävisi sen. Toisaalta kauden päätteeksi seura voitti Italian-mestaruuden. 

Smodiksella oli vielä vuosi sopimustaan jäljellä, mutta hän siirtyi vuonna 2005 TsSKA Moskova, koska halusi pelata Ettore Messinan alaisuudessa. Moskovan joukkueessa hän voitti Euroliigan vuosina 2006 ja 2008. Lisäksi hän voitti jokaisena pelikautenaan Venäjän-mestaruuden. Smodiš lähti TsSKA Moskovasta kuuden pelikauden jälkeen ja siirtyi kaudeksi 2011–2012 KK Cedevitaan.

## Lähteet

## Aiheesta muualla
*Euroliigan pelaajaprofiili 
*Virallinen kotisivu
Treviso FBC 1993

**Treviso Foot-Ball Club 1993** on italialainen jalkapalloseura, jonka kotipaikka on Treviso. Seuran nimi vaihdettiin talousvaikeuksien takia vuonna 1993 nimeksi *Treviso FBC 1993*. Seura pelasi ensimmäistä kertaa Serie A:ssa kaudella  2005–2006. Seura pelaa nykyisin Italian kuudenneksi korkeimmalla sarjatasolla, Promozionessa.

## Aiheesta muualla
*Virallinen kotisivu
Norlan ”El Misionario”

**Norlan Leygonier** tunnetaan paremmin taiteilijanimillään **Norlan "El Misionario"** ja **Norlan**, on suomalainen Kuuban Havannan getossa syntynyt reggaeton/latino -artisti. Hän aloitti uransa vuonna 2005, mutta nousi yleisön tietoisuuteen vuonna 2008 järjestetyn Ourvision-laulukilpailun myötä. Norlan sijoittui kilpailun kolmanneksi ja hänet palkittiin parhaan bändin -palkinnolla. Norlan oli myös koko kilpailun ajan yleisön ylivoimainen suosikki.

Norlanin esikoisalbumi *[[El Misionario]]* julkaistiin vuonna 2007, mutta varsinainen suosio kehittyi Norlanin "Sauna Caliente" singlen myötä, joka julkaistiin 13. kesäkuuta 2008. Single sijoittui heti ensimmäisellä viikollaan Suomen virallisen singlelistan 2. sijalle. Single pysyi sijallaan useita viikkoja, ja kappale nousi myös NRJ:n top10-listan huipulle. Singleä seurannut toinen studioalbumi *[[El Bombaso]]* ilmestyi saman vuoden syyskuussa.

Norlan osallistui Uuden Musiikin Kilpailuun 2015 kappaleella "No Voy A llorar Por Ti" sijoittuen kilpailun finaalissa seitsemänneksi. 

## Diskografia
### Albumit
* *[[El Misionario]]* (2007)
* *[[El Bombaso]]* (2008)

### Singlet
* "Sauna Caliente" (2008)
* Carnaval (2013)
* "Kuuma Kesä" (2014)
* Barbershop (2014)
* Azonto Latino (2014)
* Celebration (2014)

### Vierailijana

## Lähteet
* Norlanin virallinen sivusto 

### Viitteet

## Aiheesta muualla
* 
* The Ground
* The Beat
Várzea

**Várzea** on metsätyyppi, jota kasvaa Amazonin valuma-alueella. Várzea-metsät jäävät säännöllisesti tulvivan jokiveden alle, mutta eivät kuitenkaan ole koko vuotta vedessä. Siksi sinne on kehittynyt ominainen kasvillisuus. Jokiveden korkeus vaihtelee 12 metriä vuodessa, ja vuotuinen sademäärä on 2500&nbsp;mm. Lämpötila on keskimäärin 29&nbsp;°C.

Varzea-alueella elää yli 630 lintulajia, maailman suurin käärme anakonda ja kaksi endeemistä apinalajia.

Alueen luontoa uhkaavia tekijöitä ovat Purus- ja Japujajoen varrella kultakaivoksissa käytettävän elohopean leviäminen luontoon, liialliset metsänhakkuut ja karjankasvatus sekä akvaariokalojen, kuten kiekkokalojen, liiallinen pyydystys.

## Katso myös
* mangrove
* rantametsä

## Lähteet

## Aiheesta muualla
* Kuva varzeametsästä Mongabay
Peter Garrett

**Peter Garrett** (s. ) on australialainen poliitikko, joka edustaa työväenpuoluetta. Hän oli rockyhtye Midnight Oilin laulaja vuosina 1973–2022. 

Garrett valittiin vuonna 2004 Australian parlamentin alahuoneeseen, ja joulukuussa 2007 hänestä tuli ministeri. Garrett toimi ympäristöministerinä 2007–2010 ja opetusministerinä 2010–2013.

## Lähteet

## Aiheesta muualla
PLLP

__NOTOC__
**PLLP** on rap-artisti Heikki Kuulan kolmas studioalbumi. Se julkaistiin 26. maaliskuuta 2008 Yellowmic Recordsin kautta. Albumi julkaistiin vinyyliversiona 30. huhtikuuta 2015.

## Taustaa
*PLLP* -albumi nousi Suomen virallisen listan sijalle 8 viikolla 19/2015. Erikoisliikkeiden myyntiä mittaavalla Rumban listalla levy debytoi sijalla 1.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Bleakk: 1, 2, 4, 6, 7, 9, 10, 11, 13 ja 14
* Heikki Kuula: 3, 5, 8 ja 12

## Arvostelut
* Desibeli.net: 
* Soundi: 
* Tuoreet Platat: 

## Lähteet
Jugoslavian jääkiekkoliiga

**Jugoslavian jääkiekkoliiga** oli Jugoslaviassa pelattu jääkiekon ylin sarjataso. Jugoslavia liittyi IIHF:n vuonna 1939 ja samana vuonna myös perustettiin liiga. SK Ilirija Ljubljana oli ensimmäinen liigan mestari. Sarjaa hallitsi sen viimeiset vuodet KHL Medveščak Zagreb.

Jugoslavian jääkiekkoliiga lopettiin vuonna 1991 maan hajottua. Entiset jäsenvaltiot Slovenia, Kroatia ja Serbia perustivat tuolloin omat sarjansa.

## Mestarit
Kalle Jokinen (sosiaalidemokraattinen poliitikko)

**Kalle Nikolai Jokinen** (26. joulukuuta 1900 Loimaan pitäjä – 17. joulukuuta 1965 Salo) oli suomalainen poliitikko, joka toimi SDP:n kansanedustajana vuosina 1936–1958.

## Elämä
Loimaan pitäjän Pahikaisesta kotoisin olleen Kalle Jokisen vanhemmat olivat työmies Juha Jokinen (1866-1948) ja Oripäässä syntynyt Emma Katariina Lindström (1873-1938). Käytyään kaksi vuotta kansakoulua Jokinen oli renkinä kotiseudullaan. Sisällissodan aikana hän liittyi Loimaan punakaartiin ja toimi hevosmiehenä Karkun rintamalla. Punaisten perännyttyä kohti Itä-Suomea Jokinen jäi vappuna saksalaisten vangiksi Hollolassa ja päätyi Lappeenrannan vankileirille. Hän vapautui lokakuussa saatuaan kahden vuoden ehdollisen vankeustuomion avunannosta valtiopetokseen.

Sodan jälkeen Jokinen oli sekalaisissa töissä eri puolilla Varsinais-Suomea ja muutti 1927 Perniöön saatuaan paikan työväentalon vahtimestarina. Myöhemmin hän toimi muun muassa Turussa ilmestyneen *[[Sosialisti (Turku)|Sosialistin]]* matka-asiamiehenä. Jokinen sai nopeasti lukuisia luottamustehtäviä sekä työväenjärjestöissä että kunnalliselämässä. Vuonna 1930 Jokinen valittiin Perniön työväenyhdistyksen puheenjohtajaksi ja 1933 kunnanvaltuustoon. Jokinen toimi myös pitkään valtuuston puheenjohtajana.

Vuonna 1936 Jokisesta tuli kansanedustaja. Hän oli presidentin valitsijamiehenä vuosina 1937, 1940, 1943, 1950 ja 1956. Jokinen oli myös Maalaiskuntien Liiton varapuheenjohtaja 1949-1965. Kuntainliitoissa hän oli vaikuttamassa muun muassa Salon aluesairaalan ja Halikon sairaalan uudisrakentamiseen. Vuonna 1959 Jokinen sai kunnallisneuvoksen arvonimen.

Jokinen kuoli pitkäaikaiseen sairauteen Salon aluesairaalassa joulukuussa 1965. Hänet on haudattu Perniöön Yliskylän hautausmaalle.

## Perhe
Kalle Jokisen ensimmäinen puoliso oli ypäjäläinen Anna Katariina Hällström (1901-1942). Heillä oli yksi lapsi. Erottuaan hän avioitui perniöläisen Elin Augusta Jokisen (1900-1974) kanssa. Perheessä oli yksi lapsi.

## Lähteet
HMS Spearfish

**HMS Spearfish** oli Britannian kuninkaallisen laivaston S-luokan sukellusvene.

## Palvelus
Saksan laivaston alukset vaurioittivat 24. syyskuuta 1939 *Spearfishiä* niin, ettei se kyennyt sukeltamaan. Alus kuitenkin pyrki kotisatamaan ja se lähetti hätäviestin saadakseen  apua. Humberiin sijoitettu laivasto-osasto  sekä Kotilaivasto lähettivät vaurioituneen aluksen avuksi lentotukialus ''HMS Ark Royalin'', taistelulaiva ''HMS Nelsonin'' sekä niitä suojaavat hävittäjät. Sukellusvene saatiin pelastettua ja se saapui 26. syyskuuta Rosythiin korjattavaksi.

Sukellusvene palasi palvelukseen maaliskuussa 1940 päällikkönään John Jay Forbes. Alus laukaisi torpedon 11. huhtikuuta Kattegatissa Saksan laivaston raskas risteilijä ''Lützowiin'', joka joutui pitkäksi aikaa telakalle korjattavaksi. Aluksen päällikön raportin mukaan upotettu alus oli *Lützowin* sisaralus *[[Admiral Scheer]]*. Alus upotti 20. toukokuuta Pohjanmerellä tykkitulella tanskalaiset troolarit *S.130* ja *S.175*.

Alus lähti 31. heinäkuuta Rosythistä merelle partioimaan Norjan rannikolle. Saksan laivaston sukellusvene *U-34* havaitsi *Spearfishin* pinnalla, jolloin se upotti varomattoman aluksen. Ainoastaan yksi miehistön jäsenistä pelastui.

### Aluksen päälliköt
*John Henry Eaden 17. joulukuuta 1938 - loka/marraskuu 1939
*... telakalla ...
*John Hay Forbes, DSO helmikuu - 2. elokuuta 1940

## Lähteet
*
*
*

### Viitteet
Jan Akkerman

**Jan Akkerman** (s. 24. joulukuuta 1946) on hollantilainen kitaristi. Hänen tunnetuin yhtyeensä lienee Focus, jossa hän soitti vuosina 1969–1976.

Vuodesta 1977 on hän ollut soolouralla, vuonna 1992 hän joutui auto-onnettomuuteen, mutta selvisi ja jatkoi uraansa seuraavana vuonna.

## Diskografia

* Talent for Sale - 1968
* Profile - 1972
* Tabernakel - 1973
* Eli - 1976
* Jan Akkerman - 1977
* Meditation (Tony Scott) - 1977 
* Aranjuez (Claus Ogerman) - 1978
* Live - 1978
* Jan Akkerman 3 - 1979
* The Best of Jan Akkerman and Friends - 1979
* Transparental (Kaz Lux) - 1980
* Oil In The Family - 1980
* Santa Barbara - Live in Kiel/Stuttgart (Joachim Kuhn) - 1981
* Pleasure Point - 1982
* Can't Stand Noise - 1983
* From the Basement - 1984
* It Could Happen To You - 1985
* The Complete Guitarist - 1986
* The Noise Of Art - 1990
* Guitar Special - 1991
* Puccini's Café - 1993
* Blues Hearts - 1994
* The Guitar Player - 1996
* Focus in Time - 1996
* 10,000 Clowns On A Rainy Day - 1997
* Live at the Priory - 1998
* Passion - 1998
* Live at Alexander's - 1999
* C.U. - 2003
* C.U.2 Live in Tokyo - 2007
* Live in Concert - The Hague 2007 - 2007
* Vlatko Stefanovski - *Thunder From the Blue Sky* - 2008
* Jazzah* - 2009
* Fromage a Trois* - 2009
* Minor Details* - 2011
* North Sea Jazz* - 2013
Martin Schulz

**Martin Schulz** (s. 20. joulukuuta 1955 Hehlrath) on saksalainen sosiaalidemokraattisen puolueen (SPD) poliitikko. Hän oli Euroopan parlamentin jäsen vuodesta 1994 vuoteen 2017 ja Euroopan parlamentin puhemies vuosina 2012–2017.

Euroopan parlamentissa Schulz kuului vuoteen 2017 sosialistien ja demokraattien ryhmään (S&D), jota hän johti vuosina 2004–2012.

Maaliskuussa 2014 ennen europarlamenttivaaleja Euroopan sosialidemokraattinen puolue nimesi Schulzin ehdokkaakseen Euroopan komission puheenjohtajaksi. 1. heinäkuuta 2014 Euroopan parlamentti valitsi Schulzin jatkamaan europarlamentin puhemiehenä.

Schulz valittiin maaliskuussa 2017 Saksan sosialidemokraattien puheenjohtajaksi. Hänen edeltäjänsä Sigmar Gabriel ei enää asettunut ehdokkaaksi. Schulz oli näin ollen myös puolueen liittokansleriehdokas syksyllä 2017 pidetyissä vaaleissa, ja häntä pidettiin vahvana kilpailijana Angela Merkelille. SPD kuitenkin hävisi vaalit ja Schulz aluksi ilmoitti puolueen olevan haluton muodostamaan hallitusta Merkelin kristillisdemokraattien kanssa. Kuitenkin myöhemmin Schulz suostui neuvotteluihin ja hänelle povattiin ulkoministerin salkkua. Ennen SPD:n jäsenäänestystä koalitioon liittymisestä, Schulz joutui eroamaan puolueen puheenjohtajuudesta helmikuussa 2018.

Schulz oli lupaava jalkapalloilija, jonka ura kaatui loukkaantumiseen. Sittemmin hän ryhtyi kirjakauppiaaksi. Hänet valittiin 1984 Würselenin kunnanvaltuustoon, vuonna 1987 kaupungin pormestariksi ja 1994 europarlamenttiin.

## Lähteet

## Aiheesta muualla

*
Täpläpeipot

**Täpläpeipot** (*Euschistospiza*) on loistopeippojen heimoon kuuluva varpuslintusuku. Täpläpeippojen sukuun kuuluu BirdLifen mukaan kaksi lajia.

## Täpläpeippoihin kuuluvia lajeja
* Harmaatäpläpeippo (*Euschistospiza dybowskii*)
* Tummatäpläpeippo (*Euschistospiza cinereovinacea*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Euschistospiza
Töpöpeipot

**Töpöpeipot** (*Ortygospiza*) on loistopeippojen heimoon kuuluva varpuslintusuku. Töpöpeippojen sukuun kuuluu BirdLifen mukaan kolme lajia.

## Töpöpeippoihin kuuluvia lajeja
* Etiopiantöpöpeippo (*Ortygospiza fuscogrissa*)
* Gabonintöpöpeippo (*Ortygospiza gabonensis*)
* Töpöpeippo (*Ortygospiza atricollis*)

## Lähteet

## Aiheesta muualla
*ITIS: Ortygospiza
Hamdi Harbaoui

**Hamdi Harbaoui** (s. 5. tammikuuta 1985 Biserta, Tunisia) on tunisialainen jalkapalloilija. Hyökkääjänä pelaava Harbaoui edustaa Belgian pääsarjassa pelaavaa Sporting Lokerenia.

## Ura
Harbaoui aloitti uransa Espérancessa, jossa hän voitti Tunisian-mestaruuden kahdesti vuosina 2004 ja 2006, sekä Tunisian cupin vuosina 2006 ja 2007. Harbaoui siirtyi kesken kauden tammikuussa 2008 Belgiaan RE Mouscroniin, jossa hän ehti pelata kuusi ottelua ennen kuin siirtyi Belgian kolmanneksi korkeimmalle sarjatasolle heinäkuussa 2008 CS Visén riveihin. Kauden aikana Harbaoui onnistui maalinteossa 22 kertaa. Viséstä Harbaoui siirtyi kaudeksi 2010–2011 Oud-Heverlee Leuvenin riveihin Belgian 1. divisioonaan, jossa hän onnistui tekemään 33 ottelussa 24 maalia.

Tämä sai herättämään kiinnostusta Belgian pääsarjan seuroissa ja Harbaoui siirtyi kaudeksi 2011–2012 Belgian pääsarjassa pelanneeseen Sporting Lokereniin. Avauskaudellaan hän onnistui tekemään kahdeksan maalia pelaamassaan 26 ottelussa. Harbaoui teki muun muassa kaksi maalia 25. helmikuuta 2012 pelatussa vierasottelussa KV Kortrijkia vastaan. Kaudella 2013–2014 Harbaoui voitti Belgian pääsarjan maalikuninkuuden tekemällä 22 maalia. Lokeren sijoittui kauden päätteeksi viidenneksi Belgian pääsarjassa.

## Maajoukkue
Harbaoui pelasi ensimmäisen maaottelunsa 27. toukokuuta 2012 Ruandaa vastaan pelatussa harjoitusottelussa. Tunisia voitti ottelun maalein 5–1, joista Harbaoui teki kaksi maalia. Harbaoui onnistui tekemään myös toisessa maaottelussaan maalin Päiväntasaajan Guineaa vastaan 2014 MM-kisojen karsintaottelussa.

Harbaoui valittiin vuoden 2013 Afrikan-mestaruuskisoihin, jossa hän pelasi kaksi ottelua. Tunisian kisat päättyivät alkulohkoon.

### Maaottelumaalit

## Saavutukset
### Seurajoukkueissa
* Tunisian mestaruus: 2004, 2006
* Tunisian cup: 2006, 2007

### Henkilökohtaiset
*Belgian maalikuninkuus: 2014 (22 maalia)

## Lähteet

## Aiheesta muualla
* Hamdi Harbaoui Kawarji.comissa  
* Hamdi Harbaoui transfermarktissa 
* Hamdi Harbaoui Weltfussballissa 
* Hamdi Harbaoui Footmercato.netissä
Minna Canthin puisto

**Minna Canthin puisto** on Kuopion keskustan ruutukaavan koillisosan Maljalahden kaupunginosassa oleva puisto.  
Puistosuunnitelma on vuodelta 1937, ja se on puutarha-arkkitehti Bengt Schalinin käsialaa. Puiston nimihenkilöä esittävä, kuvanveistäjä Eemil Halosen suunnittelema Minna Canthin patsas on paljastettu samana vuonna.

Alue ulottuu pohjoisesta Asemakadulta etelään Suokadulle, idässä sitä rajaa Maaherrankatu ja lännessä Museokatu. Sen jakaa kahtia jalankulun ja pyöräilyn väylänä oleva Hapelähteenkatu, jonka pohjoispuolella symmetrinen Minna Canthin puisto on. Hapelähteenkadun eteläpuolella on leikkipuisto ja Suokadun varressa oleva entisen kauppakoulun rakennus. Puurakenteisen koulurakennuksen on suunnitellut arkkitehti J. V. Strömberg vuonna 1906 ja siinä toimii Maljapuron päiväkoti. 

Puisto ympäristöineen on mainittu kaupunginhallituksen vuonna 2007 hyväksymässä Kuopion kulttuuriympäristö - strategia ja hoito-ohjeet -ohjelmassa ruutukaava-alueen merkittävänä kohteena.

Maljapuro on puiston koillisnurkassa Asemakadun ja Maaherrankadun välillä oleva pieni kaupunkipuro. Puiston nurmialueella on Minna Canthin patsas.

Minna Canthin puisto kuuluu osana laajempaan, loppuvuodesta 2017 perustettuun Kuopion kansalliseen kaupunkipuistoon.

## Kuvia

File:Minna Canth Park 2.JPG|Puistoa Hapelähteenkadun suunnalta kohti luoteiskulmaa.
File:Minna Canth Park 5.JPG|Maljapuroa Minna Canthin puistossa.
File:Minna Canthin patsas Eemil Halonen 1.JPG|Eemil Halosen *Minna Canthin patsas* (1937).


## Lähteet

## Aiheesta muualla
Kabardit

**Kabardit** ovat Kaukausuksen pohjoisosissa Kabardi-Balkariassa ja Karatšai-Tšerkessiassa asuva kansa. Kabardit olivat alun perin adygeiden itäinen heimo ja osa heistä mieltää itsensä yhä tällä tavoin. He puhuvat kabardin kieltä. Kabardiyhteisöjä asuu maastamuuton seurauksena myös Turkissa, Jordaniassa, Syyriassa ja Saudi-Arabiassa. Venäjällä kabardeja asuu 443&nbsp;000 ja Turkissa 550&nbsp;000. Turkin kabardit asuvat lähinnä Kayserin lähistöllä. Suurin osa kabardeista on sunnalaisia.

Kabardit olivat Kabardi-Balkarian alueen ensimmäisiä tunnettuja asukkaita ja tulivat sinne lännestä. Heidät mainitaan nimillä zigei ja zikhi lähteissä, jotka ajoittuvat ajanlaskun 500 ensimmäiselle vuodelle. Ensimmäisellä vuosisadalla kreikkalainen maantieteilijä Strabon kirjoitti zigei-kansasta, joka asui Gorgippeian  tuolla puolen. Strabon kuvasi zigeiden aluetta satamattomaksi ja vuoristoiseksi, ja kertoi heidän ansaitsevan elantonsa merirosvouksella ja ryöstöretkillä aina Mustanmeren rannikon siirtokuntiin asti. Rooman valtakunnan historiassa zikhit mainitaan ensimmäisen kerran 200-luvulla. 

1200-luvulla alueelle saapuneet mongolit kutsuivat heitä nimellä *jerkei*, joka tarkoittaa "tien tukkivaa", "vastuksena olevaa". Mongolit eivät kutsuneet pelkästään kabardeja jerkeiksi, vaan se oli yleisnimitys pohjois-Kaukasiassa asuville kansoille. 1400-luvun matkakirjailijan Giosofat Barbaron teoksessa heidät mainitaan nimellä *Cheuerthei*. Jerkein venäjänkielisestä versiosta tuli aikanaan länsi-Euroopassa kaikista adygei-kansoista käytetty yleisnimi tšerkessit. 

Kabardien alueeksi määriteltiin Kaspianmereen laskevan Terek-joen rannat. 1400-luvulla Terekin läntisen osan aluetta kutsuttiin Iso-Kabardiaksi ja itäistä osaa Pieneksi Kabardiaksi. Näitä nimityksiä käytettiin vielä 1800-luvulla.

## Katso myös

* Kabardia, kabardeille kuulunut historiallinen valtio

## Lähteet
*Kabardian, A language of Russia (Europe) 
*http://web.archive.org/web/20080202152038/http://www.perepis2002.ru/content.html?id=11&docid=10715289081463

### Viitteet
Viiltopeipot

**Viiltopeipot** (*Amadina*) on loistopeippojen heimoon kuuluva varpuslintusuku. Viiltopeippojen sukuun kuuluu BirdLifen mukaan kaksi lajia.

## Viiltopeippoihin kuuluvia lajeja
* Suomuviiltopeippo (*Amadina erythrocephala*)
* Viiltopeippo (*Amadina fasciata*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Amadina
Protostar

**Protostar** on Aasian Direct-to-home (DTH) TV-lähetyksiä välittävä tietoliikennesatelliittiyritys, jonka pääkonttori on Bermudalla. Sillä on toimipisteitä Kaliforniassa ja Singaporessa

Yhtiön perustivat ryhmä Yhdysvaltojen Hughesin, DirecTV:n ja Loralin talouspäälliköitä. Yrityksen rahoitti New Enterprise Associates (NEA) ja VantagePoint Venture Partners (VPVP). Protostar kilpailee Aasian kansallisia toimijoita vastaan.

Yhtiöllä on kolme geostationaarisen radan tietoliikennesatelliittia, Protostar I (laukaistu vuonna 2008 Ariane 5-raketilla), II ja III. Protostar/Indostar-satelliitti laukaistiin 18.6.2009.

Elokuussa 2009 Protostar-yhtiö haki Chapter 11 -konkurssisaneeraussuojaa Delawaren osavaltiossa Yhdysvalloissa, joka lisännee yhtiön kilpailukykyä Aasian markkinoilla toimivia paikallisia yhtiöitä vastaan. 

## Lähteet

## Aiheesta muualla
* Yhtiön sivusto
Sininokat

**Sininokat** (*Spermophaga*) on loistopeippojen heimoon kuuluva varpuslintusuku. Sininokkien sukuun kuuluu BirdLifen mukaan kolme lajia.

## Sininokkiin kuuluvia lajeja
* Metsäsininokka (*Spermophaga ruficapilla*)
* Pensassininokka (*Spermophaga haematina*)
* Ugandansininokka (*Spermophaga poliogenys*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Spermophaga
National Register of Historic Places

**National Register of Historic Places** on rekisteri suojelunarvoisista historiallisista kohteista Yhdysvalloissa. Se muodostettiin vuonna 1966 ja sitä valvoo Yhdysvaltain sisäministeriön alainen National Park Service. Rekisterin tarkoituksena on tukea ja koordinoida yksityisiä ja yhteisöllisiä hankkeita historiallisesti arvokkaiden kohteiden suojelemiseksi.

Rekisterissä oli vuoden 2025 puolivälissä yli 100&nbsp;000 kohdetta, joissa oli noin 2 miljoonaa rakennusta, paikkaa, kaupunkialuetta, rakennelmaa ja objektia. Vuosittain rekisteriin listataan keskimäärin 1&nbsp;500 uutta kohdetta. Rekisteriin sisällytettyihin kohteisiin kuuluvat myös noin 2&nbsp;600 National Historic Landmark -kohdetta.

Käytännössä kuka tahansa voi tehdä ehdotuksen kohteen pääsemisestä rekisteriin. Kohteen omistaja tekee kuitenkin usein aloitteen, ja omistajan lupa tarvitaan joka tapauksessa kohteen listaamiseksi. Ehdotus toimitetaan jollekin historiallisen suojelun virastolle. Kohteen sijainnin perusteella ehdotus menee joko osavaltion, liittovaltion tai heimoneuvostojen historiallisen suojelun toimistolle. Ehdotusta tarkastellaan iän, yhtenäisyyden ja merkityksen kannalta. Yleisesti hyväksyttänä rajana pidetään 50 vuoden ikää, vaikka nuorempiakin kohteita on valittu rekisteriin erityisen merkityksensä takia. Iän lisäksi kohteen pitää olla säilyttänyt suurimmalta osaltaan historiallisen ulkoasunsa. Sillä pitää olla myös jotain kulttuurihistoriallista merkitystä, kuten yhteys merkittävään tapahtumaan tai henkilöön. National Park Service tekee viimeisen päätökseen kohtaamisen listaamisesta hyväksytyn hakemuksen pohjalta.

Rekisteriin pääseminen on usein ensimmäinen askel sille, että kohteen suojeluun voi saada rahoitusta osavaltiolta tai paikallishallinnolta. Omistajat voivat myös saada listatuista kohteista veroetuja.

Rekisterin kohteet eivät ole varsinaisesti suojeltuja, sillä rekisteri ei estä kohteiden tuhoamista tai muuttamista. Rekisteristä on poistettu yli 1&nbsp;750 kohdetta. Niistä merkittävä osa oli purettu. Kohde voidaan poistaa myös silloin, jos sitä on muokattu merkittävästi, jolloin alkuperäiset historialliset piirteet ovat hävinneet. Osa kohteista on myös poistettu listalta niiden tuhouduttua tulipaloissa tai myrskyissä.

## Lähteet

## Aiheesta muualla
*National Register of Historic Places - Viralliset kotisivut
Dassault nEUROn

**Dassault nEUROn** on ranskalaisen Dassault-lentokonetehtaan johtama eurooppalainen monikansallinen UAV-ilma-aluksen kehitysohjelma.

Tämän deltasiipisen yksimoottorisen miehittämättömän lentokoneen kehittämiseen osallistuvat ruotsalainen Saab, sveitsiläinen RUAG, espanjalainen EADS CASA ja italialainen Alenia Aeronautica.
 Kone Lensi ensimmäisen kerran 1. joulukuuta 2012.

## Lähteet

## Aiheesta muualla
* Defense-Aeropace.com (Feb 10/06) - Contract Launches Euro UCAV Demonstrator . Collects various facts about the program.
* AFCEA Signal Magazine (September 2005) - nEUROn Gains Altitude. Excellent article.
* nEUROn programme (Paris Air Show 2005) - Europe’s UCAV Demonstrator Neuron Will Be a Stealth Platform  (European Security, June 10, 2005)
* nEUROn project (Paris Air Show 2004) - nEUROn : Europe’s UCAV Demonstrator  (European Security, June 10, 2004)
* nEUROn (AVE Grand Duc version) promotional featurette, June 11, 2005 (Dassault Aviation) 
* nEUROn, AVE-C & AVE-D design and flight, Dassault Activities (Dassault Aviation)
* nEUROn (single-engine version) official gallery by Dassault  (Scale model replica photographies & CG concept artworks)
* nEUROn's official 1:48 scale model by Dassault 
* Unveilling the nEUROn Europe’s UCAV demonstrator by Dassault (June 11, 2005) 
* The European technology demonstrator nEUROn, February 9, 2006, French Defence Ministry
* Saab (Feb 9/06) - Important player in nEUROn
* Spanish Government (Dec 30/05) - Agreement with France for a Demonstrator of an Unmanned Combat Aircraft 
* Press release: nEUROn, First intermediate synthesis review (12th of Sept., 2006)
* Thales joins Neuron UCAV programme  (European Security) 
* Drones in France. An official report by the French Ministry of Defence about the national history of drones.
* DARPA - J-UCAS Program . Includes the Boeing X-45C and the Northrop-Grumman X-47B.
* See all Defense Industry Daily coverage of the J-UCAS program  and its platforms.
* Airforce Technology - X-45 J-UCAV Joint Unmanned Combat Air System, USA
* Airforce Technology - X-47 Pegasus Naval Unmanned Combat Air Vehicle (UCAV-N), USA
* Northrop Grumman Analysis Center, 3rd Joint-Industry Forum (Feb 16/05) - Joint Unmanned Combat Air System and US Military Transformation (7.2&nbsp;MB, PDF Format). Excellent presentation that explains the interest in UCAVs and the effect of removing the pilot on the ability to provide persistent coverage of an area.
* Defense Industry Daily (Jan 24/06) - British CORAX UAV Joins UCAV Trend .
* Dassault Aviation - Logiduc program. The precursor to the nEUROn. The *Petit Duc* ("European Scops Owl"), codenamed AVE-D, was the first stealth unmanned aircraft to fly in Europe on July 18th 2000. It was followed by the AVE-C *Moyen Duc* ("Long-eared Owl") in 2001. The third and final version *Grand Duc* ("Eurasian Eagle Owl") would become the multinational nEUROn.
* Saab - SHARC Program . A precursor to its work on nEUROn in many ways, and one of the main reasons Saab has a leading role alongside Dassault.
Enis Hajri

**Enis Hajri** (s. 6. maaliskuuta 1983 M'saken, Tunisia) on tunisialainen jalkapalloilija, pelipaikaltaan puolustaja. Hän edustaa bulgarialaista PSFK Chernomoretsia. Hajrilla on myös Saksan kansalaisuus.

## Lähteet

## Aiheesta muualla
* Enis Hajri transfermarktissa  
* Enis Hajri Weltfussballissa 
* Hajrin profiili Chernomoretsin sivustolla
Saab 90 Scandia

**Saab 90 Scandia** on ruotsalaisen Saab-lentokonetehtaan ensimmäinen matkustajalentokone ja sellaisena yhtiön ensimmäinen siviililentokone. Kun vuonna 1944 oli selvää, että toinen maailmansota päättyisi pian, Saab pyrki pääsemään sodan jälkeisille siviilikonemarkkinoille. Myös Saab-henkilöauton kehittäminen oli muutosta sotataloudesta.

## Suunnittelu

Saab 90-koneen suunnittelu alkoi helmikuussa 1944. Koneesta tuli suorituskyvyltään DC-3:ä jonkin verran parempi, mutta muotoilultaan modernimpi, niin kutsuttu nokkapyöräkone. Enin lentoonlähtöpaino oli 16&nbsp;500&nbsp;kg ja kiitoratavaatimus nousussa 1&nbsp;200&nbsp; metriä. Matkanopeus oli 370 km/h sekä kantama 2&nbsp;350 kilometriä. Hyötykuorma oli 2&nbsp;900 kg. Prototyyppi lensi marraskuussa 1946. Siihen sopi 24–32 matkustajaa. Matkustamossa oli aikansa tavan mukaan yksi käytävä ja istuimet kaksittain sen molemmin puolin, eli istumajärjestys oli 2+2. Ruotsalainen lentoyhtiö Aktiebolaget Aerotransport, joka on SAS:n edeltäjä, tilasi 11 Saab-konetta. Ne tulivat käyttöön vuonna 1950. Koneita myytiin myös Brasiliaan muttei muualle, sillä lentokonemarkkinat olivat voimakkaasti kansallisesti rajattuja.
 

Ruotsin ilmavoimien Saab 29 Tunnan -hävittäjän määrältään ylimitoitettu tilaus aiheutti sen, että Saab joutui hajauttamaan siviilikoneen tuotannon osin Fokkerin tehtaalle Hollantiin. Tässä on voitu hakea myös laajempaa yhteystyötä kahden pienen lentokonetehtaan välillä. Saab Scandian valmistus päättyi vuonna 1954.

Brasilialainen VASP osti vuonna 1957 kaikki SAS:n Saab 90-koneet. Koneen viimeinen lento tehtiin 22. heinäkuuta 1969.

Viisi Saab Scandiaa tuhoutui Brasiliassa lento-onnettomuuksissa, kolme onnettomuutta johti kaikkiaan 64 ihmisen kuolemaan.

## Jäljellä oleva kone
Vain yksi 90 Scandia, PP-SQR, on enää olemassa. Se on museon pihassa Bebedourossa, Brasiliassa.

## Lähteet
*Hirvonen, Pauli: *MMM − Nuorten Ilmailukirja*, s. 138. Helsinki Otava, 1961.

### Viitteet

## Aiheesta muualla
* MyAviation.net photo gallery
Fast & Furious

**Fast & Furious** (tunnetaan myös nimellä *Fast & Furious 4*) on yhdysvaltalainen toimintaelokuva vuodelta 2009. Se on ''Hurjapäät''-elokuvasarjan neljäs osa.

Elokuvan ohjasi Justin Lin, joka ohjasi myös elokuvat *[[Hurjapäät: Tokio Drift]]* ja *[[Fast & Furious 5]]*.

## Rooleissa

## Lähteet